समितिको सदस्य–सचिवमा महानगरपालिका समन्वय महाशाखाका प्रमुख धनपति सापकोटा हुनुहुन्छ भने सदस्यमा सबै राजनीतिक दलका प्रतिनिधि, महानगरपालिकाका विभागीय तथा आयोजना प्रमुखहरु रहनुभएको छ ।
महानगरपालिकाले यही माघ १० गतेदेखि १६ गतेसम्म सहिद सप्ताह मनाउने गर्दछ । माघ १० गते शुक्रराज शास्त्रीले अमरत्व प्राप्त गरेको स्थान पचली, १३ गते सहिद धर्मभक्त माथेमाको स्मरणमा सिफल, १५ गते सहिद दशरथ चन्द र गङ्गालाल श्रेष्ठको सम्झनामा शोभाभगवतीमा विशेष कार्यक्रम गरिने छ ।
त्यस्तै १६ गते शान्तिबाटीकाबाट प्रभातफेरीसहित लैनचोरस्थित सहिद स्मारकमा ज्ञात तथा अज्ञात सहिदप्रति श्रद्धाञ्जलि व्यक्त गरिने सदस्य–सचिव सापकोटाले जानकारी दिनुभयो । रासस
सोलुखुम्बु, असार २२ गते । दूधकौसिका गाउँपालिका भित्रका सम्पूर्ण सामुदायिक विद्यालयमा अङ्ग्रेजी माध्यमबाट पठनपाठन सुरु गरिने भएको छ । नवनिर्वाचित गाउँपालिका अध्यक्ष असिम राईले बुधबार पदभार ग्रहण गर्नुभएसँगै सम्पूर्ण सामुदायिक विद्यालयमा जनशक्ति व्यवस्थापन गरी अङ्ग्रेजी माध्यमबाट पठनपाठन गर्ने निर्णय गर्नुभएको कार्यकारी अधिकृत श्याम न्यौपानेले जानकारी दिनुभयो ।
नवनिर्वाचित अध्यक्ष राईले प्राविधिक तथा व्यावसायिक शिक्षाका लागि सम्भाव्यता अध्ययन गर्ने, भ्रष्टाचार र सेवामा ढिलासुस्ती नियन्त्रण गर्न सिसिटिभी जडान गर्दै छिटोछरितो ढङ्गबाट सेवा प्रदानमा जोड दिने निर्णय र डिजिटल हाजिरीको व्यवस्था गर्ने पनि निर्णय गर्नुभएको छ । गाउँपालिका उपप्रमुख सबिता राईले भने आज मात्र पदभार ग्रहण गर्ने कार्यक्रम रहेको छ ।
बुधबार गाउँपालिकाको कार्यालयमा उहाँ उपस्थित नभएपछि आजका लागि पदभार ग्रहणको कार्यक्रम राखिएको पनि कार्यकारी अधिकृत न्यौपानेले जानकारी दिनुभयो ।
गाउँपालिका प्रमुखमा नेकपा ९माओवादी केन्द्र०का असिम राई र उपप्रमुखमा नेपाली काँग्रेसकी सबिता राई निर्वाचित हुनुभएको छ । जिल्लाकै सबैभन्दा धेरै जनसङ्ख्या रहेको यस गाउँपालिकाका ४ वटा वडा माओवादी केन्द्र, ३ वटा वडा नेपाली काँग्रेस र एक वडा एमालेले जितेको छ । रासस
© 2010 - 2018 Gospel Música - Total de Usuários: 218 - Há 0 usuários e 5 visitantes online. Política de PrivacidadeÍcones: Fugue Icons e FamFamFam